OSNOVNA ŠKOLA NEORIĆ-SUTINA

NEORIĆ 43, 21247 NEORIĆ

KLASA:112-01/21-01/4

URBROJ:2180-15-22-4

U NEORIĆU, 14.01.2022. godine

Na temelju članka 107. Stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20) i članka 16. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Neorić-Sutina, Neorić, a vezano uz raspisani natječaj za zasnivanje radnog odnosa na radnom mjestu **učitelj/ica hrvatskog jezika** objavljenog dana 25. studenoga 2021.godine, Posebno povjerenstvo za procjenu i vrednovanje kandidata za zapošljavanje objavljuje

***ODLUKU O NAČINU I PODRUČJU PROCJENE ODNOSNO VREDNOVANJA KANDIDATA***

***PRAVILA:***

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Neorić-Sutina, Neorić obavit će se procjena odnosno vrednovanje kandidata.

Način procjene odnosno vrednovanje bit će obavljeno putem pisane i usmene procjene odnosno vrednovanja kandidata.

Područje procjene odnosno vrednovanja biti će poznavanje propisa koji se odnose na djelatnost osnovnoga obrazovanja.

Kandidati su obvezni pristupiti procjeni odnosno vrednovanju putem pisane procjene odnosno vrednovanja. Ako kandidat ne pristupi procjeni odnosno vrednovanju, smatra se da je odustao od prijave na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata. Procjeni odnosno vrednovanju ne mogu pristupiti kandidati koji ne mogu dokazati identitet i osobe za koje je Posebno povjerenstvo za procjenu i vrednovanje kandidata za zapošljavanje utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo za procjenu i vrednovanje kandidata za zapošljavanje podijelit će im testove. Po zaprimanju testa kandidat je dužan upisati ime i prezime na označenom mjestu na testu. Test se piše isključivo crnom ili plavom kemijskom olovkom. Test sadrži dvadeset (20) pitanja.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva
* Napuštati prostoriju u kojoj se testiranje odvija
* Razgovarati s ostalim kandidatima

Ukoliko kandidat postupi suprotno pravilima procjene odnosno vrednovanja biti će udaljen, a njegov rezultat Posebno povjerenstvo za procjenu i vrednovanje kandidata za zapošljavanje neće priznati niti ocijeniti.

***NAČIN TESTIRANJA:***

Testiranje se sastoji od pismenog i usmenog testiranja.

Pisani test se sastoji od ukupno 20 pitanja, a maksimalan broj bodova koji kandidati

mogu ostvariti je 100 bodova. Uz svako pitanje iskazan je broj bodova (od 0 do 5 bodova). Smatra se da su kandidati položili pisani test ako su ostvarili najmanje 60 % bodova na provedenom testiranju. S kandidatima koji na pisanom testiranju ostvare najmanje 60% ukupnog broja bodova, Povjerenstvo će provesti usmeno testiranje i to samo sa prvih pet kandidata koji ostvare najveći broj bodova na pismenom testu stručnog znanja. Kandidati će biti pozvani na usmeno testiranje putem maila. Usmeno testiranje se boduje s najviše 15 bodova na način da svaki član Povjerenstva ima pravo postavljati do tri pitanja koja se vrednuju od strane svakog člana Povjerenstva bodovima od 0 do 5 koji se na kraju zbrajaju.

Nakon obavljene procjene odnosno vrednovanja, Posebno povjerenstvo za procjenu i vrednovanje kandidata za zapošljavanje, utvrđuje rezultat procjene odnosno vrednovanja za svakog kandidata, te utvrđuje rang listu od tri kandidata koji ostvare najveći broj bodova. Na temelju dostavljene rang liste kandidata, ravnatelj odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa.

Prije odluke o kandidatu za kojeg se traži prethodna suglasnost školskog odbora, ravnatelj može pozvati kandidata ili kandidate na razgovor.

Pravni i drugi izvori za pripremu kandidata za procjenu odnosno vrednovanje:

- za **učitelj/ica hrvatskog jezika**:

1. Zakon o odgoju i obrazovanju u osnovnoj i srednjoj školi(NN [**87/08**](https://www.zakon.hr/cms.htm?id=66), [**86/09**](https://www.zakon.hr/cms.htm?id=67), [**92/10**](https://www.zakon.hr/cms.htm?id=68), [**105/10**](https://www.zakon.hr/cms.htm?id=69), [**90/11**](https://www.zakon.hr/cms.htm?id=70), [**5/12**](https://www.zakon.hr/cms.htm?id=71), [**16/12**](https://www.zakon.hr/cms.htm?id=72), [**86/12**](https://www.zakon.hr/cms.htm?id=73), [**126/12**](https://www.zakon.hr/cms.htm?id=182), [**94/13**](https://www.zakon.hr/cms.htm?id=480), [**152/14**](https://www.zakon.hr/cms.htm?id=1671), [**07/17**](https://www.zakon.hr/cms.htm?id=17751), [**68/18**](https://www.zakon.hr/cms.htm?id=31279), [**98/19**](https://www.zakon.hr/cms.htm?id=40815)**, 64/20**)
2. Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/17, 41/19 i 76/19)
3. Pravilnik o kriterijima za izricanje pedagoških mjera (NN 94/15 i 3/17)
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15)
5. **Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20, 100/21)**
6. Pravilnik o izvođenju izleta, ekskurzija i drugih odgojno-obrazovnih aktivnosti izvan škole (NN 87/14, 81/15 i 53/21)
7. Pravilnik o tjednim radnim obvezama učitelja i stručnih suradnika u osnovnoj školi (NN 34/14, 40/14, 103/14 i 102/19)
8. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13)
9. Pravilnik o osnovnoškolskom odgoju i obrazovanju darovitih učenika (NN 59/90)
10. Kurikulum nastavnog predmeta Hrvatski jezik za osnovne škole i gimnazije u Republici Hrvatskoj (NN 10/19)

Izrazi koji se koriste u ovoj Odluci, a koji imaju rodno značenje, bez obzira na to jesu li korišteni u muškome ili ženskome rodu obuhvaćaju na jednak način i muški i ženski rod.

Odluka o načinu i području procjene odnosno vrednovanja kandidata bit će objavljena na mrežnoj stranici Osnovne škole Neorić-Sutina (poveznica http://os-neoric-sutina.skole.hr).  
i na oglasnoj ploči Osnovne škole Neorić-Sutina dana 17. siječnja 2022.godine.

POSEBNO POVJERENSTVO ZA PROCJENU I VREDNOVANJE

KANDIDATA ZA ZAPOŠLJAVANJE

Predsjednik Povjerenstva:

Nada Dundović

Dostaviti:

1. Oglasna ploča škole i mrežna stranica škole
2. Arhiva škole